**Komandu klasifikācija** (franču: *classement d'équipes*) ir apbalvojums, ko piešķir labākajai komandai *Tour de France* riteņbraukšanas daudzdienu sacensībās. To piešķir kopš 1930. gada un tās aprēķina metodes gadu gaitā ir mainījušās. Šai klasifikācijai nav krāsainu krekliņu, bet komandas dalībnieku numuriem (ko piestiprina krekla aizmugurē) ir dzeltens, nevis balts fons.

Statuss
-------

Komandu klasifikācija tiek uzskatīta par mazāk svarīgu nekā individuālais sportistu kopvērtējums un reti kad komanda uzsāk tūri ar galveno mērķi uzvarēt komandu klasifikācijā. Ja sacensību laikā komanda ir labā pozīcijā, lai uzvarētu komandu klasifikācijā, tā var mainīt taktiku, lai to nodrošinātu.

Kad Lānss Ārmstrongs 2010. gadā zaudēja cerības uzvarēt kopvērtējumā, viņš mudināja komandas biedrus pieskatīt savus galveno konkurentu komandu klasifikācijā un viņa *Team RadioShack* uzvarēja komandu klasifikācijā.

Labs sniegums komandu klasifikācijā var palīdzēt komandai kvalificēties nākamā gada *Tour de France*. 2010. gadā tika izveidota sistēma, lai noteiktu, kuras komandas kvalificēsies kā UCI *ProTeam* un komandu klasifikācija *Tour de France* bija viens no kritērijiem. Šobrīd tūrei kvalificējas visas UCI *WorldTeam* komandas, bet pārējās izvēlas organizatori *Amaury Sport Organisation* (ASO).

Vēsture
-------

*Challenge Martini* balva, ko 1956. gadā izcīnīja Beļģijas nacionālā komanda
*Tour de France* pirmajos gados braucēji startēja individuāli. Lai arī viņiem bija sponsori, nebija atļauts darboties kā komandai, jo tūres organizators Anrī Degranžs vēlējās saglabāt *Tour de France* kā individuālā spēka demonstrējumu. Dalībnieki varēja startēt bez sponsoriem un tad tika apzīmēti ar dažādiem nosaukumiem; 1909—1914: *Isolés*; 1919: *Categorie B*; 1920—1922: *2° Classe*; 1923—1926: *Touristes-Routiers*; 1937: *Individuels*.

1930. gadā Degranžs atmeta domu, ka sportistiem būtu jāstartē individuāli un mainīja formātu, atļaujot komandas. Viņš joprojām bija pret sponsoru atbalstu, tāpēc sportistus grupēja pēc valstīm. Tā tas bija 1930—1961. un 1967—1968. gada tūrēs. No 1962. līdz 1966. gadam un pēc 1969. gada startēja sponsorētas komandas.

Līdz ar komandu atļaušanu 1930. gadā tika ieviesta balva labākajai komandai, nosaucot to par *Challenge international*. 1930. gadā labāko komandu noteica, saskaitot katras komandas triju ātrāko kopvērtējuma klasifikācijas braucēju laiku.

1961. gadā aprēķins mainījās. Komandu klasifikācija tika nomainīta uz punktu sistēmu, kur komanda saņēma vienu punktu par labāko komandas uzrādīto laiku posmā un komanda ar visvairāk punktiem tika nosaukta par uzvarētāju. Šo sistēmu izmantoja arī 1962. gadā, bet 1963. gadā atgriezās pie iepriekšējās sistēmas ar laika skaitīšanu. 1970. gados tika ieviesta arī komandu punktu klasifikācija, bet ar citu aprēķina metodi: pēc katra posma visi braucēji saņēma punktus (uzvarētājam 1, otrajai vietai 2, u.t.t.) un tos skaitīja kopā. Klasifikācijā uzvarēja komanda ar vismazāko punktu skaitu.

Līdz 1990. gadam komandu klasifikācijas līderus apzīmēja ar dzeltenām cepurītēm. Kopš 2006. gada labākās komandas braucēju numuri ir melni uz dzeltena fona. Sākot ar 2012. gadu komandas sportistiem ir atļauts, bet netiek prasīts obligāti, valkāt dzeltenu ķiveri.

Aprēķins
--------

Kopš 2011. gada komandu klasifikācijas rezultātu aprēķina, saskaitot komandu trīs labāko braucēju laiku posmā, ignorējot laika bonusus un sodus. Komandu braucienā komandai tiek piešķirts laiks, ko finišā uzrāda piektais labākais komandas pārstāvis (vai pēdējais, ja to ir atlicis mazāk par pieciem). Ja sacensību gaitā komandā paliek mazāk par trīs braucējiem, to izņem no šīs klasifikācijas.

Uzvarētāji
----------

### Komandu klasifikācija

**Komandu klasifikācijas uzvarētāji**| 

| Gads | Komanda |
| --- | --- |
| 1930 | Karogs: Francija Francija |
| 1931 | Karogs: Beļģija Beļģija |
| 1932 | Karogs: Itālija Itālija |
| 1933 | Karogs: Francija Francija |
| 1934 | Karogs: Francija Francija |
| 1935 | Karogs: Beļģija Beļģija |
| 1936 | Karogs: Beļģija Beļģija |
| 1937 | Karogs: Francija Francija |
| 1938 | Karogs: Beļģija Beļģija |
| 1939 | Karogs: Beļģija Beļģija B |
| 1947 | Karogs: Itālija Itālija |
| 1948 | Karogs: Beļģija Beļģija A |
| 1949 | Karogs: Itālija Itālija A |
| 1950 | Karogs: Beļģija Beļģija A |
| 1951 | Karogs: Francija Francija |
| 1952 | Karogs: Itālija Itālija |
| 1953 | Karogs: Nīderlande Nīderlande |
| 1954 | Karogs: Šveice Šveice |
| 1955 | Karogs: Francija Francija |
| 1956 | Karogs: Beļģija Beļģija |

 |  | 

| Gads | Komanda |
| --- | --- |
| 1957 | Karogs: Francija Francija |
| 1958 | Karogs: Beļģija Beļģija |
| 1959 | Karogs: Beļģija Beļģija |
| 1960 | Karogs: Francija Francija |
| 1961 | Karogs: Francija Francija |
| 1962 | Saint-Raphaël–Helyett–Hutchinson |
| 1963 | Saint-Raphaël–Gitane–R. Geminiani |
| 1964 | Pelforth–Sauvage–Lejeune |
| 1965 | Kas–Kaskol |
| 1966 | Kas–Kaskol |
| 1967 | Karogs: Francija Francija |
| 1968 | Karogs: Spānija Spānija |
| 1969 | Faema |
| 1970 | Salvarani |
| 1971 | Bic |
| 1972 | Gan–Mercier–Hutchinson |
| 1973 | Bic |
| 1974 | Kas–Kaskol |
| 1975 | Gan–Mercier–Hutchinson |
| 1976 | Kas–Campagnolo |

 |  | 

| Gads | Komanda |
| --- | --- |
| 1977 | TI–Raleigh |
| 1978 | Miko–Mercier–Vivagel |
| 1979 | Renault–Gitane |
| 1980 | Miko–Mercier–Vivagel |
| 1981 | Peugeot–Esso–Michelin |
| 1982 | COOP–Mercier–Mavic |
| 1983 | TI–Raleigh–Campagnolo |
| 1984 | Renault–Elf |
| 1985 | La Vie Claire |
| 1986 | La Vie Claire |
| 1987 | Système U |
| 1988 | PDM-Concorde |
| 1989 | PDM-Concorde |
| 1990 | Z-Tomasso |
| 1991 | Banesto |
| 1992 | Carrera Jeans-Vagabond |
| 1993 | Carrera Jeans-Tassoni |
| 1994 | Festina-Lotus |
| 1995 | ONCE |
| 1996 | Festina-Lotus |

 |  | 

| Gads | Komanda |
| --- | --- |
| 1997 | Team Telekom |
| 1998 | Cofidis |
| 1999 | Banesto |
| 2000 | Kelme-Costa Blanca |
| 2001 | Kelme-Costa Blanca |
| 2002 | ONCE-Eroski |
| 2003 | Team CSC |
| 2004 | T-Mobile Team |
| 2005 | T-Mobile Team |
| 2006 | T-Mobile Team |
| 2007 | Discovery Channel |
| 2008 | CSC-Saxo Bank |
| 2009 | Astana |
| 2010 | Team RadioShack |
| 2011 | Garmin-Cervélo |
| 2012 | RadioShack-Nissan |
| 2013 | Saxo-Tinkoff |
| 2014 | Ag2r-La Mondiale |
| 2015 | Movistar Team |
| 2016 | Movistar Team |

 |  | 

| Gads | Komanda |
| --- | --- |
| 2017 | Team Sky |
| 2018 | Movistar Team |
| 2019 | Movistar Team |
| 2020 | Movistar Team |
| 2021 | Team Bahrain Victorious |

 |

### Komandu punktu klasifikācija

No 1973. līdz 1989. gadam pastāvēja arī komandu punktu klasifikācija.

**Komandu punktu klasifikācijas uzvarētāji**| 

| Gads | Komanda |
| --- | --- |
| 1973 | Gan–Mercier–Hutchinson |
| 1974 | Gan–Mercier–Hutchinson |
| 1975 | Gan–Mercier–Hutchinson |
| 1976 | Gan–Mercier–Hutchinson |
| 1977 | Peugeot–Esso–Michelin |
| 1978 | TI–Raleigh–McGregor |
| 1979 | Renault–Gitane |
| 1980 | TI–Raleigh–Creda |

 |  | 

| Gads | Komanda |
| --- | --- |
| 1981 | Peugeot–Esso–Michelin |
| 1982 | TI–Raleigh–Campagnolo |
| 1983 | TI–Raleigh–Campagnolo |
| 1984 | Panasonic-Raleigh |
| 1985 | La Vie Claire |
| 1986 | Panasonic-Merckx-Agu |
| 1987 | Système U |
| 1988 | PDM-Concorde |

 |

Piezīmes
--------

1. 1 2 3 4  Dažos gados valstis pārstāvēja vairākas komandas. 1939. gadā Beļģija pieteica divas komandas un uzvarēja komandu klasifikācijā ar B komandu. 1948. un 1950. gadā Beļģija uzvarēja ar A komandu. 1949. gadā Itālija pieteica divas komandas un uzvarēja komandu sacensībās ar A komandu.

Atsauces
--------

1. 1 2 3 4 5  «Five good reasons to follow the team classification». *Letour.fr*. Amaury Sport Organisation. 2011. gada 28. jūnijs. Arhivēts no oriģināla, laiks: 2010. gada 22. oktobrī. Skatīts: 2011. gada 29. jūnijs.
2. ↑  «Tour Xtra: General Team Classification». Arhivēts no oriģināla, laiks: 2017. gada 7. jūlijā. Skatīts: 2019. gada 15. jūlijā.
3. ↑  Official Tour de France history 1930 Archived 2010-07-16 *Wayback Machine* vietnē. (franciski)
4. 1 2  «Tour Xtra: Other Classifications».
5. ↑  John Nauright, Charles Parrish. *Sports Around the World: History, Culture, and Practice*. ABC-CLIO, 2012. 455. lpp. ISBN 978-1-59884-300-2.
6. ↑  «Team Standings: Sky's Yellow Helmet - News stage 1». Arhivēts no oriģināla, laiks: 2012-07-05. Skatīts: 2012-07-09.
7. ↑  Brecht Decaluwé. «RadioShack-Nissan aims to defend yellow with stage win». *cyclingnews.com*, 2012. gada 1. jūlijs.
8. ↑  «Past winners». *Cyclingnews.com* (Immediate Media Company). Arhivēts no oriģināla, laiks: 2017. gada 7. augusts. Skatīts: 2017. gada 28. septembris.
9. ↑  «Tour de France winners, podium, times». *BikeRaceInfo* (McGann Publishing). Arhivēts no oriģināla, laiks: 2017. gada 26. septembris. Skatīts: 2017. gada 28. septembris.